fi fi fi fi fi fi fi en fi fi fi fi fi fi fi fi da fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi en fi eo cs fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fr fi fi fi fi fi fi fi fi fi fi fi en fi fi fi fi fi fi fi fi cs fi fi fi fi fi fi fi fi fi fi fi fi fi fi fi fi fi fi fi fi fi fi en fi ja fi fi fi pl fi fi fi es fi fi fi et fi it fi fi fi en fi et fi fi fi fi fi en fi fi fi fi fi en fi en fi fi fi en fi fi fi en fi fi fi fi fi fi fi fi fi fi fi en fi fi fi fi fi et fi en fi fi fi pt fi fi fi fi fi fi fi fi fi fi fi fr fi vi fi en fi et fi fi fi en fi da en da fi
Purjeen viemää: Veneen seinäverhoilun vaihto
Hetkiä kuvin elämästä, purjehduksesta, luonnosta, ruoasta, arjesta.
Lupasin kertoa jotain verhoiluprojektistamme. Tässäpä yksityiskohtia rupeamasta.
Vanha verhoilu irtosi jo osaksi itsekseen, mutta vanhan liiman poisto pinnalta lähti ksyleeni nimisellä aineella. Ksyleeni levitettiin vähäksi aikaa pinnalle vaikuttamaan (hierova liike), ja vanha liima muuttui hyytelömäiseksi aineeksi ja mureni, jolloin se oli helpompi poistaa esim. maaliskrapalla.
Veneen verhoilumateriaalin löytäminen ei ollutkaan niin helppoa kuin kuvittelimme. Verhoilumateriaali oli loppu Meredinistä ja Tampere-Helsinki akselilta sitä ei vain löytynyt mistään. Kunnes saimme vinkin Muovikum-nimisestä yrityksestä.
Liima tietysti unohtui ostaa samalla tilauksella, mutta paikallisesta rautakaupasta löytyi Tixo-liimaa. -Ja huom: hengityssuojain kannattaa ehdottomasti hankkia! Liimassa oli aika yty haju. Tietysti käsiin myös kemikaaleja kestävät hanskat.
Projekti ei ollut helppo. Ilmakuplia jäi helposti ja kippari sanoi suoraan projektin olleen kamala. Mutta nyt se on tehty ja veneen ominaistuoksu parani vanhojen kulahtaneiden ja pinttyneiden verhoilujen poistuttua. Itse liiman haju hälveni sekin varsin nopeasti. Ja onhan seinät nyt raikkaat ja puhtaan näköiset.
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Muovikum, Seinäverhoilu veneeseen, Veneen verhoilu
Hieno Projekti! Siitä se kunnostuskärpänen puraisee. Itsekin ajattelin aluksi vain maalata kyljet, mutta lopulta huomasin purkaneeni puoli venettä.
No jos nyt tuonkin tekisi tässä samalla... :)
Eihän siinä mitään, mukavaa puuhaa!
11. kesäkuuta 2012 klo 7.47
Hehee, niinhän se helposti menee.
Purkaminen on kieltämättä kivaa. Oma puuhansa kasata tilalle uutta :-).
Kyllä taas sanonta: työ tekijäänsä kiittää, pitää paikkansa.
Luvassa lämpimämpiä kelejä, jiihaa!
11. kesäkuuta 2012 klo 13.09
Paljonko meni aikaa, ja oliko materiaalin mittaaminen ja leikkaaminen kuinka vaikeaa? Mitä esitöitä täytyi tehdä?
Omassa veneessämme tuo verhoilun uusiminen alkaa olla kohtapuolin edessä.
12. kesäkuuta 2012 klo 23.43
Moikka Susanna. Täytyy kysyä mieheltä tarkemmin yksityiskohtia ja kerron lisää myöhemmin. Hän teki verhoilun itekseen, yhden miehen voimin.
Mutta, pari päivää meni verhoilun uusimisessa. Esityöt, vanhat matskut pois seinistä ja puuosien irrottelu, kesti yhden pitkän illan. Seinäverhoilun poisto oli meillä helppo juttu, koska seinämateriaalit olivat varmaan alkuperäset ja irtoamassa jo itekseenkin ;-). Vanhan liiman poistaminen ja raaputtelu ja verhoilun liimailu kesti toisen päivän. Meillä oli vähän kiire aikataulu, joten meni ehkä rivakammin.
Kyselen tosiaan tarkemmin vielä muista esitöistä ja mittailuista ym. Palaan asiaan.
13. kesäkuuta 2012 klo 16.54
Kuulemma materiaalin leikkaaminen sujui leikkaamalla vaan ylimääräset osat pois. Tämmöisen vastauksen sain :-)). Noh, eihän tossa verhoilumateriaalissa ole mitään lankasuoran tarkkailua. Leveys oli aika kiva myös, joten sekin helpotti.
Liiman poistoaine kannattaa kuulemma vähän hieroo pintaan, jolloin vanhat liimamöhjöt irtoaa murenemalla.
Auttoikohan nämä vastaukset yhtään...
18. kesäkuuta 2012 klo 14.48
Heips, kiitos kommenteista! Tuo rohkaisi jo paljon yrittämään. Ilmeisesti materiaali on venyvää ja sen saa helposti pingotettua muotoon? Kannattaako aloittaa alhaalta ylös vaiko ylhäältä alas?
Varmaan kansiluukut kannattaa pitää koko ajan auki. Sen verran, mitä minulla on tuollaisista liimoista kokemusta, siinä tulee huppeliin aika nopeasti...
18. kesäkuuta 2012 klo 19.42
Nonni. Kysääsen tekijältä ja tämmöstä ohjetta sain :-):
Juu, venyvää ompi materiaali. Tixo lastattiin suoraan seinään, ei materiaaliin. Yläreunasta laitettiin materiaali kulkemaan tasan. Lopuksi mattopuukolla siistittiin ylimääräset pois. Meillä jäi hieman ilmakuplia, mutta kuivuttuaan kuplat tasaantuivat. Menimme puhkomaan nimittäin reikiä pahimpiin kupliin ja jälkeenpäin huomattiin että reikä oli isontunut - eli materiaali ilmeisesti pingottui kuivuttuaan. Onneksi mokat jäi keulapiikkiin hieman piiloon. Mutta varoituksen sana: huono idea puhkoa ilmakupla-alueille ilmareikiä ;-). Ei toimi kuin kontaktimuovilla kirjoja päällystäessä. Tekemällä oppii - juu.
Ja liimahaju oli veneen sitloorassakin niin tuntuva, että ehdottomasti suojamaskia käyttöön!
20. kesäkuuta 2012 klo 12.41
Kiitokset tästä postauksesta! =) Meillä on päällä nyt sama urakka ja tästä otettiin vinkkiä. Miten kauan xyleeni teillä vaikutti ennen kuin irrottelitte? Tuota materiaalin liimausta kanssa vähän jännitän, kun kontaktiliima ottaa heti kiinni eikä jätä pelivaraa liikutteluun. Täytyy miettiä miten tuon sitten tekee.
17. heinäkuuta 2012 klo 17.41
Voi että, ompa ihana kuulla/lukea, että sain olla vinkin antajana :-).
Kysäisin mieheltäni, ja hän sanoi että lähti samantien pyörittelemään vanhaa liimamöhjöä kun laittoi xyleenin.
Pitäisköhän verhoilumateriaali leikata seinää vasten malliinsa pienellä "saumanvaralla" ja sitten liimailla..
Varmaan riippuu materiaalistakin, mutta meillä materiaali siloittui seinään kuivuttua. Ilmakuplia jäi, mutta ne siloittuivat liiman kuivuttua. Ilmeisesti materiaali hivenen "kutistui" liiman kuivuttua. Noh, pohtii tämä ja myöntää, ettei ole mikään expertti, mieshän tämän homman teki :-)).
18. heinäkuuta 2012 klo 8.59
Teimme juuri kaupat 1969 vuoden Vegasta ja se saapuu uuteen kotiinsa Näsijärvelle maanantaina. Vene on muutoin varsin hyvässä kunnossa, mutta nuo alkuperäiset verhoilut ovat miltei kokonaan irti seinistä.
Luin tämän postauksen jo ennen kauppoja, joten en antanut noiden verhoiluiden vaikuttaa ostopäätökseen, kun tiesin niiden olevan vaihdettavissa inhimillisellä vaivalla - kiitos tästä tiedonjyvästä :)
Monta metriä tuota verhoilumateriaalia kului? Olisin tiedosta kiitollinen, jotta voisin tilata tuota materiaalia oikean määrän odottamaan asennusta :)
22. elokuuta 2013 klo 12.46
Moikka Turma-Jaakko. Onnittelut ensinnäkin venekaupoista :-) !
"Vegailijat" lisääntyvät näsijärvellä :-).
Kyselin kuinka monta metriä tilasimme verhoilumateriaalia, mutta nyt täytyy harmitella että emme enää muista :-(. Rullalla on vielä jäljelläkin verhoilumateriaalia odottamassa josko sitä laittaisi vielä kattoonkin. Pahoittelen :-/.
Meilllä oli myös entiset verhoilut lerpattamassa seinissä. Omituista superlonimurusta valui välistä. Tuntui että sisäilmakin raikastui kiskottua muinaisverhoilut pois.
Onnea tulevaan projektiin ja tervetuloa "Vegailijoihin" :-)
8. syyskuuta 2013 klo 15.41
Moi. Vanha, mutta kannustava postaus. Olisin kysynyt, tuliko teillä tuossa seinäverhoiluprojektissanne vastaan hankalia nurkkia ja miten niistä selvisitte? Mietin että jääkö materiaali esim. 90 asteen sisäkulmassa herkästi ryppyyn ja venyykö se nätisti reunan yli ulkokulmassa. Kiitos hyvästä ja hyödyllisestä postauksesta ja suotuisia tuulia!
24. elokuuta 2015 klo 12.40
Uudempi teksti Vanhempi viesti Etusivu
Tilaa: Lähetä kommentteja (Atom)
Haluan jakaa tunnelmia ja ajatuksia, lähinnä kuvien kautta.
Valokuvaus, purjehdus, kasvisruoka, luonnonmukainen kosmetiikka, terveys, ja luova tekeminen on lähellä sydäntäni.
Lapsiperheen perhe-elämää kahden teini-ikäisen kanssa. Arkea ja iloa.
Elämässä on niin paljon kaunista ja innostavaa johon tarttua...
Tervetuloa blogini lukijaksi :-)
Tampereen Pursiseura / Taps
Albin Vega Worldwide database
Jääpurret Näsijärvellä. Muista uusi blogiosoitteeni!
Kapteenska. Ulkoilu ja purjehdusvaatteet.
Iloista Vihreää- blogi. Ekologista arkea ym.
s/y Naminami / Purjehdusblogi / Jon 33 / Tuomas Pelto / Anu Kainulainen
S/Y Dolphin Dance sailing blog: Hallberg-Rassy 29 sailing from Finland to Norway in summer 2011
Entä jos alkaisit tehdä ihan mitä huvittaa?
On Minkki Näsimerelle lähtenyt
Kokovartalo Elli Bipo päässä, tukka jäässä
Sailing and other joys of life
Mikä on punainen ja kelluu?
Purje ja Meri, Sails and Sea
Pyydäthän lupaa kuvien käyttöön. Teema: Vesileima. Sisällön tarjoaa Blogger.